b'\n_START_ARTICLE_\nTribu\xc4\x8de\n_START_SECTION_\nZgodovina\n_START_PARAGRAPH_\nVas so ustanovili usko\xc5\xa1ki kolonizatorji v 16. stoletju. Sicer pa je bilo to podro\xc4\x8dje naseljeno \xc5\xbee v anti\xc4\x8dnih \xc4\x8dasih, saj so na obrobju vasi na\xc5\xa1li ve\xc4\x8d anti\xc4\x8dnih grobov. V 19. stoletju so doma\xc4\x8dini kopali \xc5\xbeelezovo rudo in jo vozili v \xc5\xbeelezarno Gradac. V Tribu\xc4\x8dah je bil 24. novembra 1944 ustanovljen 1. avstrijski partizanski bataljon, v katerem je sodelovalo pribli\xc5\xbeno 150 avstrijskih borcev. Nekaj tednov po ustanovitvi je bataljon postal sestavni del Cankarjeve brigade (kot njen 4. bataljon) in se do konca vojne bojeval v tej brigadi. 25. aprila 2015 so na hi\xc5\xa1i v Tribu\xc4\x8dah, kjer je bil bataljon ustanovljen, odkrili obnovljeno dvojezi\xc4\x8dno spominsko plo\xc5\xa1\xc4\x8do v spomin na ta dogodek.\n_START_SECTION_\nGeografija\n_START_PARAGRAPH_\nPovpre\xc4\x8dna nadmorska vi\xc5\xa1ina naselja je 202 m._NEWLINE_Pomembnej\xc5\xa1e bli\xc5\xbenje naselje je \xc4\x8crnomelj (6 km)._NEWLINE_Naselje sestavljajo zaselki: Dolenjsko selo, \xc5\xa0ikonijsko selo, Vla\xc5\xa1\xc4\x8dansko selo in Golek._NEWLINE_V vasi se nahaja cerkev sv. Janeza Krstnika.'